

**Bygdekvinnemøte i Frivilligsentralen 8.02.2023 kl 19:00**

**Til stades:** Liv Solfrid, Anny, Hilde, Kristine, Astrid, Anita, Kjersti, Kari Marie, Henrikke, Evelyn, Therese, Tetiane, Daryna og Innocent Amani.

**Liv** **Solfrid** opna møtet med å ynskje alle velkommen.

**Innocent Amani frå Miljøstasjonen** i Odda var gjesten vår, og fortalde fyrst litt om seg og korleis det var då han kom til Norge i 2007. Han hadde mange korte kontraktar med Odda kommune før han i 2015 tok fagbrev i Gjenvinning som den fyrste i Odda. Han er no sensor i faget.

Han forklarde oss om det å sortere avfall, slik at det kan gjenvinnast på ein god måte.

* T.d. skal ikkje el.avfall i restbosset. Elavfall er alt som går på strøm eller batteri.
* Kompoststrø og behaldar til kompost kan dei som ynskjer det få på Mijøstasjonen.
* Plast sender dei til Tyskland for gjenvinning. Vi må vaske all plast før vi legg den til gjenvinning.
* Ikkje kaste hundeskit i restavfall. Den kan vi kaste i matavfallet!
* Ikkje kast steikepanna i restavfallet – det er spesialavfall.
* Batterier og lyspærer/lysrøyr kan vi ta med i butikkane som sel slikt. Dei har oppsamlingsboksar.

Vi takka for god informasjon, og han fekk overrekt ein blomebukett.

**Vertinner** var Astrid og Kristine som serverte nysteikte baguettar, velsmakande salatar og flott ostekake.

Liv Solfrid informerte om **Årsmøte i HBK** på Håheim gard på Tysnes den 25. – 26. mars. Dei som ynskjer det kan melde seg på.

**I april tek vi ein bakekveld** – om mogeleg på Soknehuset. Det kjem nærmare bekjed seinare.

Som vanleg vart det **åresalg** med heldige vinnarar, og møtet vart avslutta kl 22:00.

Evelyn V Rabbe
Skrivar